Երեւանում եւ Ստեփանակերտում այս օրերին մեծ ոգեւորությամբ են խոսում, որ ապրիլյան պատերազմից հետո առաջնագծի տեխնիկական վերազինումն իր արդյունքը տվեց եւ, շնորհիվ հատկապես գիշերային տեսանելիության եւ ջերմատեսիլ սարքերի, հարձակումը բնում խեղդվեց: Հրապարակվեցին համապատասխան տեսանյութեր եւ այլն: Վերջին երեք օրերի գործողություններով Ադրբեջանը ցույց է տալիս, որ առանձնապես կաշկանդված չէ ցերակվա ժամերին հարձակվելու առումով եւ ազատորեն հակատանկային հրթիռներ, տարբեր տրամաչափի արկեր է գցում հայկական դիրքերի վրա: Այսօր էլ տարածել է երեկվա արկակոծման տեսագրությունը, որի ժամանակ բեկորային մահացու վիրավորում էր ստացել ՊԲ պայմանագրային զինծառայող Նվեր Բաբաջանյանը: